האיש הכי מהיר

האיש הכי מהיר הוא פזמון שכתב והלחין דני סנדרסון ובוצע על ידי להקת כוורת. השיר נכלל באלבומה השלישי של הלהקה, "צפוף באוזן", שיצא לאור ב-1975.

השיר מספר על אצן מהיר שרץ ללא סיבה ידועה. עקב מהירותו, אפילו רכבות ומטוסים מפנים לו דרך.

הישגים
ב-7 באוקטובר 1975 נכנס השיר למצעד "הגל הקל", וב-18 בנובמבר הגיע לראש המצעד, ובמשך שבוע היה בראשו. לבסוף הוא יצא מהמצעד ב-16 בדצמבר.

בתרבות
בעונה הרביעית של הסדרה "הפיג'מות" מושמע השיר כאשר קובי פרג' חולם שהוא רץ מהר, כשברקע מופיעות תמונות של מכוניות, רכבות ועוד. לאחר מכן אילן רוזנפלד חוזר לדירה ומעיר אותו.

הערות שוליים

שירי 1975
שירי כוורת